**Til Stortingspolitikarar og kandidatar til Stortings- representasjon frå Sogn og Fjordane, Vestland fylke!**

La Naturen Leve har som mål å hindre natur- øydeleggjande vindkraftutbygging. Fylgjene av slik utbyggjing ser ein no i m. a. kommunane Kinn, Stad, Vefsn og Tromsø;

* Mange innbyggjarar opplever tap av natur, landskap og verdifulle friluftsområde.
* Biologisk mangfald er truga. Statsforvaltaren i Vestland har m.a. påpeika dette i Sogn og Fjordane.
* Det samiske folk sine rettar, livsgrunnlag og kulturarv vert sett til side. Øyfjellet vindkraft i Vefsn kommune er døme på dette.
* Fylgjene vindkraft har på folk si helse vert ikkje teke på alvor. Dette gjeld bisfenol- a som i aukande grad vert nytta i vindturbinar. Helseplager knytt til lågfrekvent støy er ikkje grundig kartlagt.
* Eigedomsverdiar går tapt. Døme på dette finn ein i nærleiken av Lutelandet vindkraft ved Korssund i Fjaler kommune kor hytte- eigarar opplever reduserte eigedomsverdiar.
* Okla vindkraft medfører øydelagde drikkevass- kjelder for innbyggjarane i Borgundvåg i Stad kommune. Nasjonalt finn ein døme på redusert vasstilførsel ved Raudfjell- Kvitfjell vindkraft i Tromsø kommune.

Med denne bakgrunn spør La Naturen Leve kva du som kandidat til Stortinget ved valet i 2021 meinar om vindkraftutbygging:

**1: Er vindkraft i Vestland fylke sine fjell- og kystområder noko du støttar?**

**2: Kvar i Vestland fylke vil du, om du er for vindkraft, etablere vindkraft?**

**3: Reknar du vindkraftprosjekt, der botn- faste turbinar nær kysten vert etablert, som akseptabelt?**

**4: Er havvind- prosjekt på flytande installasjonar akseptabelt? Og er denne type anlegg utan negative miljø- konsekvensar slik du ser det?**

**5: Kva andre produksjons- alternativ ser du som fornybare energikjelder?**

Vi håpar du tek deg tid til å svare på desse spørsmåla og sender svar pr e-post til:

**post@lanaturenleve.no**

La Naturen Leve ynskjer å presentere svar du gjev i våre medie-kanalar.